**ALAPÍTÓ OKIRAT MÓDOSÍTÁS**

**Játékvár Óvoda és Bölcsőde**

Az államháztartásról szóló 2011. évi CXCV törvény 7. §-a, a közoktatásról szóló 1993. évi LXXIX. törvény, valamint a nemzeti köznevelésről szóló 2011. évi CXC törvény alapján Martfű Város Önkormányzatának Képviselő-testülete a Játékvár Óvoda és Bölcsőde alapító okiratát (továbbiakban: alapító okirat) az alábbiak szerint módosítja:

1./ Az alapító okirat 13./ pontja helyébe a következő rendelkezés lép:

**13. Foglalkoztatottakra vonatkozó, foglalkoztatási jogviszonyok megjelölése:**

* A költségvetési szerv a foglalkoztatottjainak közalkalmazotti jogviszony keretein belül történő, határozott vagy határozatlan idejű kinevezésére, megbízására, vagy kinevezése, megbízása módosítására, illetve a költségvetési szervvel (munkáltatóval) fennálló jogviszony megszűnésére, megszüntetésére elsődlegesen a közalkalmazottak jogállásáról szóló, többször módosított 1992. XXXIII. Törvény (továbbiakban: Kjt.), a Kjt. Kifejezett rendelkezése hiányában, másodlagosan a
* 2012. évi I. törvény a munka törvénykönyvéről (a továbbiakban: Mt.) rendelkezései az irányadók, valamint
* az 1995. évi IV. tv. A Polgári törvénykönyv

2./ Az alapító okirat 14./ pontja helyébe a következő rendelkezés lép:

**14. Jogszabályban meghatározott közfeladata:**

A közoktatásról szóló többször módosított 1993. évi LXXIX. törvény szerint és a nemzeti köznevelésről szóló 2011. évi CXC. törvény alapján

Óvodai ellátás és nevelés

Szakágazat száma: 851020

3./ Az alapító okirat 15./ pontja helyébe a következő rész kerül:

**15. Alaptevékenysége:**

851011 Óvodai nevelés, ellátás

 Az óvoda a gyermek 3 éves korától a tankötelezettség kezdetéig nevelő intézmény.

Az óvodai nevelés feladata az óvodáskorú gyermek testi és lelki szükségleteinek kielégítése. Ezen belül:

- az egészséges életmód alakítása,

- az érzelmi nevelés és a szocializáció biztosítása,

- az anyanyelvi-, értelmi fejlesztés és nevelés megvalósítása.

851012 Sajátos nevelési igényű gyermekek óvodai nevelése, ellátása

889101 Bölcsődei ellátás

 A bölcsőde a gyermekek napközbeni ellátását biztosító gyermekjóléti alapellátás. A 3 éven aluli gyermekek gondozása, nevelése, harmonikus testi, szellemi fejlődésének elősegítése az életkori és egyéni sajátosságok figyelembevételével. A családban nevelkedő gyermekek nappali felügyelete, gondozása, nevelése napközbeni ellátás keretében.

562912 Óvodai intézményi étkeztetés

4./ Az alapító okirat 18./ pontja a következőkkel egészül ki:

**A vagyon feletti rendelkezési jog:**

 A vagyon feletti rendelkezési jog gyakorlása Martfű Város és Mezőhék Község Önkormányzatának hatályos vagyonrendelete alapján történik.

5./ Az alapító okirat 19./ pontja helyébe a következő rendelkezés lép:

**19. Gazdálkodási besorolása**

Önállóan működő költségvetési szerv. Pénzügyi- gazdálkodási feladatait Martfű Város Önkormányzatának Polgármesteri Hivatala az intézménnyel kötött megállapodás alapján látja el.

Martfű, 2012. november

**Dr Kiss Edit Szász Éva**

**polgármester jegyző**

Az alapító okirat módosítását jóváhagyta Martfű Város Önkormányzata Képviselő-testülete a …../2012. (XI.29.) határozatával.